Οικονομετρική διερεύνηση των δυναμικών αλληλεξαρτήσεων μεταξύ των τιμών του πετρελαίου και επιλεγμένων προϊόντων του πρωτογενούς τομέα:
Creators: name: Μαριμπή, Μαρία Δημητρίου
Publisher: name: Aristotle University of Thessaloniki
Year: 2013
Subjects: Κρίση τιμών τροφίμων
Συνολοκλήρωση
Food price crisis
Cointegration
Bai-Perron

description: Κατά την διετία 2006-2008, οι διεθνείς τιμές των τριών βασικών ομάδων αγαθών, γεωργίας, ενέργειας και μετάλλων, εκτοξεύθηκαν σε επίπεδα δίχως ιστορικό προηγούμενο μετά από μια μακροχρόνια πτωτική πορεία. Διεθνείς οργανισμοί επέστησαν την προσοχή για μια επερχόμενη κρίση τιμών τροφίμων με καταστροφικές συνέπειες για την παγκόσμια επισιτιστική ασφάλεια, την φτώχεια και τον υποσιτισμό. Η διεθνής ερευνητική κοινότητα έστρεψε τις προσπάθειές της στην διερεύνηση των αιτιών πίσω από την τεράστια άνοδο των τιμών του αγροτικού τομέα, εντοπίζοντας τις αυξήσεις στις τιμές των καυσίμων ως έναν από τους κύριους προσδιοριστικούς παράγοντες. Παραδοσιακά, η γεωργία συνιστά έναν τομέα έντασης ενέργειας, καθώς συμπεριλαμβάνει ορισμένες διαδικασίες με υψηλές απαιτήσεις σε ενέργεια, από την επεξεργασία και τα λιπάσματα ως τις μεταφορές μεγάλων αποστάσεων. Επομένως, η διερεύνηση των δυναμικών αλληλεξαρτήσεων που συνδέουν την ενέργεια και τον πρωτογενή τομέα είναι απαραίτητη προκειμένου να γίνει αντιληπτός ο τρόπος με τον οποίο πραγματοποιείται μετάδοση των τιμών από τον ένα τομέα στον άλλο. Μεγάλο μέρος της έρευνας έχει ασχοληθεί με τις επιπτώσεις των αυξανόμενων τιμών πετρελαίου στην διαμόρφωση των αγροτικών τιμών, χρησιμοποιώντας την προσέγγιση της οικονομετρικής ανάλυσης χρονολογικών σειρών, παραβλέποντας ωστόσο την ενδεχόμενη παρουσία διαρθρωτικών μεταβολών. Στην παρούσα έρευνα χρησιμοποιούμε τις διεθνείς τιμές του πετρελαίου και οκτώ εκ των κυριότερων ειδών διατροφής του αγροτικού τομέα από την βάση δεδομένων της Παγκόσμιας Τράπεζας, για την περίοδο από τον Ιανουάριο 1960 ως τον Δεκέμβριο 2012, ενώ εκμεταλλευόμαστε το ερευνητικό κενό προκειμένου να εφαρμόσουμε μεθοδολογίες που έχουν εν πολλοίς αγνοηθεί. Πιο συγκεκριμένα, εντοπίζουμε ενδογενώς τα σημεία διαρθρωτικών μεταβολών με τον έλεγχο Bai-Perron (1998, 2003a), τα οποία ενσωματώνουμε στην ανάλυση συνολοκλήρωσης με τις περισσότερο αξιόπιστες μεθόδους Dynamic OLS (Saikkonen, 1992; Stock and Watson, 1993) και Fully-Modified OLS (Phillips and Hansen, 1990), ενώ ελέγχουμε για την ευστάθεια των μακροχρόνιων σχέσεων συνολοκλήρωσης με τα τεστ Hansen (1992) και Phillips-Ouliaris (1990). Tέλος, διερευνούμε τις δυναμικές επιδράσεις αιτιότητας με την εκτίμηση των υποδειγμάτων διόρθωσης σφάλματος και τον έλεγχο αιτιότητας κατά Granger (1969). Τα εμπειρικά μας ευρήματα υποδεικνύουν την ύπαρξη σταθερής μακροχρόνιας σχέσης συνολοκλήρωσης ανάμεσα στις τιμές πετρελαίου και τροφίμων για όλες τις υπό εξέταση σχέσεις, εκτός από το σιτάρι, για το οποίο τα αποτελέσματα είναι μεικτά. Επίσης, η εκτίμηση των υποδειγμάτων διόρθωσης σφάλματος βάσει της εκτίμησης με τον έλεγχο Engle-Granger (1987) αποκαλύπτει την ύπαρξη αμφίδρομων μακροχρόνιων σχέσεων αιτιότητας για όλα τα προϊόντα με το πετρέλαιο, εκτός από το ρύζι και τη ζάχαρη. Τέλος, οι βραχυχρόνιες επιδράσεις αιτιότητας, όπως προέκυψαν από τους ελέγχους αιτιότητας κατά Granger υποδεικνύουν την ύπαρξη αμφίδρομης αιτιότητας για την σόγια και το σογιέλαιο, και μονόδρομης για το κριθάρι και το ρύζι.
description: During 2006-2008, the world experienced an unprecedented rise in the prices of the three major group commodities – agriculture, energy, metals – after a long period of downward trend. International organizations, such as the World Bank and FAO draw the world’s attention upon an upcoming food price crisis with devastating consequences for world food security, hunger and poverty. One of the factors highlighted as the main cause behind rising food prices was the steep increase in international crude oil prices. Historically, agriculture constitutes an energy intensive sector, as it includes many energy-demanding procedures, from processing and fertilizers to long-distance transportation. Therefore, the investigation of the dynamic interdependencies between energy and agriculture is more than important in order to discover the certain channels through which the price transmission takes place. Part of research has focused on the role of increasing energy prices on agricultural prices using econometric analysis, however, without taking into consideration the possible existence of structural breaks. We use international prices for crude oil and eight important for world nutrition agricultural commodities for the period January 1960 - December 2012, derived from the World Bank’s Global Economic Monitor. Taking into consideration the research gap, we apply the Bai-Perron procedure (1998, 2003a) to endogenously identify possible structural breaks. Then, we test for cointegration with Stock and Watson’s (1993) Dynamic Least Squares (DOLS) and Phillips and Hansen’s (1990) Fully-Modified Least Squares (FMOLS), while we test for parameter’s long-run stability using tests by Hansen (1992) and Phillips-Ouliaris (1990). In the next step, we estimate the error correction models based on the Engle-Granger’s cointegration (1987) and Granger causality tests in order to obtain the long- and short-run effects. Our empirical findings provide support of the hypothesis for the existence of a stable long-run cointegration relationship between crude oil prices and every single agricultural commodity when the structural breaks are included in the cointegration equation, except from wheat where the results are mixed. Moreover, the speed of adjustment towards long-run equilibrium found to be particularly high – at 68%, 56%, 48%, 47%, 47%, 40%, 35% and 32% annually for wheat, barley, maize, soybean, palm oil, rice, sugar and soybean oil, respectively.